TPLAS บวก 3 วันติดพุ่ง 17% เก็งรายได้ปีนี้โต 10% รับออกสินค้าใหม่-พัฒนาผลิตภัณฑ์
TPLAS บวก 3 วันติดพุ่ง 17% ลุ้นรายได้ปีนี้โต 10% เดินหน้าพัฒนาผลิตภัณฑ์ใหม่กระตุ้นยอดขายและออกสินค้ใหม่ต่อเนื่อง
TPLAS บวก 3 วันติดพุ่ง 17% ลุ้นรายได้ปีนี้โต 10% เดินหน้าพัฒนาผลิตภัณฑ์ใหม่กระตุ้นยอดขายและออกสินค้ใหม่ต่อเนื่อง
7 เม.ย. 2565

ผู้สื่อข่าวรายงานว่าวันนี้ (7 เม.ย. 2565) ราคาหุ้น บริษัท ไทยอุตสาหกรรมพลาสติก (1994) จำกัด (มหาชน) หรือ TPLAS ณ เวลา 10:47 น. อยู่ที่ระดับ 4.30 บาท เพิ่มขึ้น 0.30 บาท หรือ 7.50% โดยทำจุดสูงสุดที่ 4.48 บาท และทำจุดต่ำสุดที่ 4.14 บาท ด้วยมูลค่าการซื้อขาย 260.17 ล้านบาท

ทั้งนี้ราคาหุ้น TPLAS ปรับตัวขึ้นมาต่อเนื่อง 3 วันติดนับตั้งแต่ราคาหุ้นปิดที่ระดับ 3.66 บาท เมื่อวันที่ 1 เม.ย. 2565 คิดเป็นการปรับตัวเพิ่มขึ้น 0.64/ บาท หรือคิดเป็น 17.48%
โดยก่อนหน้านี้นายอภิรัตน์ ธีระรุจินนท์ รองกรรมการผู้จัดการ TPLAS เปิดเผยว่า บริษัทฯ ยังคงมุ่งมั่นในการผลิตบรรจุภัณฑ์อาหาร และผลิตภัณฑ์ที่เกี่ยวข้องให้เติบโตต่อเนื่อง ส่วนแผนธุรกิจปีนี้เน้นกลยุทธ์พัฒนาผลิตภัณฑ์ให้สอดคล้องกับความต้องการผู้บริโภค เพื่อกระตุ้นยอดขาย และสร้างรายได้ให้เติบโตอย่างยั่งยืน ปักหมุดโตไม่ต่ำกว่า 10% พร้อมประชุมสามัญผู้ถือหุ้นวันที่ 8 เม.ย. นี้
ขณะเดียวกันบริษัทฯ จะมีการพัฒนาผลิตภัณฑ์ใหม่ๆ ออกมาต่อเนื่อง โดยจะเน้นการพัฒนาผลิตภัณฑ์กระดาษ ซึ่งมีการเพิ่มเติมรูปแบบ เช่น ถาดใส่ขนมหวาน ถ้วยไซส์อื่นๆ เป็นการเพิ่มไซส์ให้มีความหลากหลายต่อการนำไปใช้งานได้มากขึ้น โดยจะทยอยออกมา และคาดว่าจะได้รับผลตอบรับที่ดี รวมทั้งจะมีการพัฒนาระบบรับคำสั่งซื้อสินค้าออนไลน์มาใช้มากขึ้น ซึ่งคาดว่าช่วยสนับสนุนยอดขายให้เติบโตได้ต่อเนื่องจากปีก่อน